pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้าง อุบัติเหตุไซต์ก่อสร้าง 2 แห่ง ย้ำ! นายจ้างให้ปฏิบัติตามมาตรการด้านความปลอดภัย
วันอังคารที่ 26 เมษายน 2565
รมว.เฮ้ง ห่วงลูกจ้าง อุบัติเหตุไซต์ก่อสร้าง 2 แห่ง ย้ํา! นายจ้างให้ปฏิบัติตามมาตรการด้านความปลอดภัย
รมว.แรงงาน ห่วงลูกจ้างเหตุดินสไลด์ทับคนงานบริเวณไซต์งานก่อสร้างการไฟฟ้าฝ่ายผลิต จ.พิษณุโลก และเหตุเสาเข็มหล่นทับคนงาน จ.สมุทรปราการ สั่ง กสร. ตรวจสอบ พร้อมย้ําเตือนนายจ้างให้ปฏิบัติตามมาตรการด้านความปลอดภัย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 25 เมษายน 2565 เกิดอุบัติเหตุไซต์งานก่อสร้าง 2 แห่ง คือ เหตุดินสไลด์ทับคนงานบริเวณไซด์งานก่อสร้างการไฟฟ้าฝ่ายผลิต จ.พิษณุโลก ลูกจ้างที่กําลังขุดดินเพื่อดําเนินการก่อสร้างท่อระบายน้ําถูกดินทับจํานวน 4 ราย เจ้าหน้าที่กู้ภัยและเจ้าหน้าที่กู้ชีพจึงได้ช่วยกันขุดดินและช่วยเหลือคนงานจากหลุมดินได้ จํานวน 3 ราย และได้นําผู้บาดเจ็บทั้ง 3 ราย ส่งโรงพยาบาลเรียบร้อยแล้ว พร้อมพบผู้เสียชีวิต 1 รายที่ถูกดินทับทั้งร่างจนเสียชีวิต ส่วนอุบัติเหตุอีกแห่งเกิดขึ้นที่จังหวัดสมุทรปราการ โดยได้รับแจ้งจากเครือข่ายความปลอดภัยฯ ว่าเกิดเหตุเสาเข็มหล่นทับคนงานเสียชีวิต ภายในโครงการก่อสร้างหมู่บ้าน pk 165 ถนนสุขุมวิท ตําบลบางปู อําเภอเมือง จ.สมุทรปราการ สํานักงานสวัสดิการและคุ้มครองแรงงานจังหวัดสมุทรปราการได้สอบถามนายเปี่ยมศักดิ์ สวดมาลัย ลูกจ้างของบริษัท ยงคอนกรีต จํากัด(มหาชน) ได้ข้อเท็จจริงว่าบริษัทฯ ได้ว่าจ้าง นายสมบูรณ์ แก่นจันทร์ ทําการตอกเสาเข็มโครงการดังกล่าว โดยนายสมบูรณ์ฯ ได้ว่าจ้าง นายสวน (ไม่ทราบนามสกุล) ขณะที่นายสวนฯ ได้ทําการตอกเสาเข็มมาจํานวน 3 ต้น ขณะลูกจ้างกําลังตอกเสาเข็มต้นที่ 4 เสาเข็มต้นดังกล่าวได้เกิดหักลงมาทับร่างนายสวนฯ เป็นเหตุให้เสียชีวิตทันที ทั้งนี้ ได้สั่งการให้กรมสวัสดิการและคุ้มครองแรงงาน ส่งเจ้าหน้าที่สํานักงานสวัสดิการและคุ้มครองแรงงานจังหวัด และศูนย์ความปลอดภัยในการทํางานเข้าตรวจสอบและให้ความช่วยเหลือลูกจ้างจากอุบัติเหตุทั้ง 2 แห่ง ต่อไป
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร. เตรียมเรียกผู้ที่เกี่ยวข้องมาสอบข้อเท็จจริงหาสาเหตุถึงเหตุการณ์ที่เกิดขึ้น​ เพื่อเตรียมรวบรวมพยานหลักฐานว่านายจ้างมีการฝ่าฝืนโดยไม่ปฏิบัติตามกฎหมายหรือไม่ ตามพระราชบัญญัติความปลอดภัย อาชีวอนามัยและสภาพแวดล้อมในการทํางาน พ.ศ. 2554 กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน ในสถานที่ที่มีอันตรายจากการตกจากที่สูงและที่ลาดชัน จากวัสดุกระเด็น ตกหล่น และพังทลายและจากการตกลงไปในภาชนะเก็บหรือรองรับวัสดุ พ.ศ. 2564 หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เข้าร่วมการประชุม The 2nd Regional Conference on Industrial Development (RCID)
วันพฤหัสบดีที่ 11 พฤศจิกายน 2564
รองปลัดฯ ภานุวัฒน์ เข้าร่วมการประชุม The 2nd Regional Conference on Industrial Development (RCID)
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นผู้แทนฝ่ายไทยเข้าร่วมประชุม The 2nd Regional Conference on Industrial Development (RCID)
รองปลัดฯ ภานุวัฒน์ เข้าร่วมการประชุม The 2nd Regional Conference on Industrial Development (RCID)
วันที่10 พฤศจิกายน 2564 นายภานุวัฒน์ ตริยางกูรศรี รองปลัดกระทรวงอุตสาหกรรม เป็นผู้แทนฝ่ายไทยเข้าร่วมประชุม The 2nd Regional Conference on Industrial Development (RCID) โดยมี กระทรวงอุตสาหกรรมอินโดนีเซีย ร่วมกับ องค์การพัฒนาอุตสาหกรรมแห่งสหประชาชาติ (United Nations Industrial Development Organization หรือ UNIDO) เป็นเจ้าภาพจัดการประชุม ในรูปแบบผสม (Hybrid) ระหว่างวันที่ 10-11 พฤศจิกายน 2564 ณ กรุงจาการ์ตา สาธารณัฐอินโดนีเซีย
การประชุม RCID เป็นเวทีสําหรับประเทศในภูมิภาคเอเชีย-แปซิฟิก เพื่อร่วมกันพิจารณาแบ่งปันแนวนโยบายและประสบการณ์ องค์ความรู้ เทคโนโลยี และแนวปฏิบัติอันเป็นเลิศ โดยหัวข้อหลักในการประชุมครั้งนี้ คือ ความท้าทายและโอกาสในการเร่งขับเคลื่อนอุตสาหกรรม 4.0 ในประเทศกําลังพัฒนา ประเทศที่พัฒนาน้อยที่สุด และประเทศกําลังพัฒนาที่เป็นเกาะขนาดเล็กในภูมิภาค รวมถึงประเด็นในการมีส่วนร่วมของธุรกิจขนาดกลางและขนาดย่อมในห่วงโซ่มูลค่าโลก การพัฒนาศักยภาพบุคลากรของ SMEs การใช้เศรษฐกิจหมุนเวียน การใช้ทรัพยากรธรรมชาติผ่านแนวคิดอุตสาหกรรมสีเขียวในยุคโควิด-19 และอนาคต การประชุมครั้งนี้ มีผู้แทนจาก สํานักงานเศรษฐกิจอุตสาหกรรม กรมส่งเสริมอุตสาหกรรม กรมโรงงานอุตสาหกรรม กรมอุตสาหกรรมพื้นฐานและการเหมืองแร่ เข้าร่วมประชุมด้วย
รัฐบาลไทย-ข่าวทำเนียบรัฐบาล-ออมสิน ให้กู้เสริมสภาพคล่อง /ปิดบัญชีหนี้ดอกเบี้ยแพง ผ่อน 0% 6 เดือน ใช้บ้าน ที่ดิน ที่สวนไร่นา หรือคอนโด ค้ำประกัน ช่วยแบ่งเบาภาระค่าใช้จ่ายช่วงโควิด
วันอังคารที่ 21 กันยายน 2564
ออมสิน ให้กู้เสริมสภาพคล่อง /ปิดบัญชีหนี้ดอกเบี้ยแพง ผ่อน 0% 6 เดือน ใช้บ้าน ที่ดิน ที่สวนไร่นา หรือคอนโด ค้ําประกัน ช่วยแบ่งเบาภาระค่าใช้จ่ายช่วงโควิด
ภายใต้สถานการณ์การแพร่ระบาดของโควิด-19 โดยเฉพาะการผ่อนชําระหนี้ต่างๆ ที่อัตราดอกเบี้ยสูง ธนาคารจึงได้เปิดให้กู้ สินเชื่อไทรทองอเนกประสงค์ เพื่อเสริมภาพคล่อง หรือนําไปไถ่ถอนจํานองสินเชื่อเพื่อการอุปโภคบริโภคจากสถาบันการเงินอื่น
นายวิทัย รัตนากร ผู้อํานวยการธนาคารออมสิน เปิดเผยว่า เพื่อเป็นการช่วยแบ่งเบาภาระค่าใช้จ่าย ภายใต้สถานการณ์การแพร่ระบาดของโควิด-19 โดยเฉพาะการผ่อนชําระหนี้ต่างๆ ที่อัตราดอกเบี้ยสูง ธนาคารจึงได้เปิดให้กู้ สินเชื่อไทรทองอเนกประสงค์ เพื่อเสริมภาพคล่อง หรือนําไปไถ่ถอนจํานองสินเชื่อเพื่อการอุปโภคบริโภคจากสถาบันการเงินอื่น ซึ่งผ่อนปรนให้ใช้หลักทรัพย์หลายประเภทมาค้ําประกันเงินกู้ ภายใต้แคมเปญ “กู้ปีนี้ ผ่อนปีหน้า” โดย 6 เดือนแรก ไม่ต้องชําระเงินต้นและดอกเบี้ย เพื่อให้คลายกังวลเรื่องค่าใช้จ่ายในช่วงที่ยังคงต้องเผชิญกับสถานการณ์โควิด-19 เมื่อกู้กับธนาคารออมสิน
สินเชื่อไทรทองอเนกประสงค์ เป็นสินเชื่อที่สามารถเปลี่ยนทรัพย์สินที่มีอยู่ให้เป็นเงินช่วยเสริมสภาพคล่องในยามฉุกเฉิน โดยใช้บ้าน ที่ดิน สวนไร่นา หรือคอนโดที่ปลอดภาระจํานองเป็นหลักทรัพย์ค้ําประกัน วงเงินกู้สูงสุด 10 ล้านบาท ระยะเวลาผ่อนชําระนานสูงสุด 25 ปี ปลอดชําระเงินต้นและดอกเบี้ย 6 เดือนแรก เดือนที่ 7-24 ผ่อนชําระเพียงล้านละ 5,500 บาทต่อเดือน หลังจากนั้นคิดอัตราดอกเบี้ย MRR (ปัจจุบัน MRR ของธนาคารออมสินเท่ากับ 6.245%) หรือคิดเป็นอัตราดอกเบี้ยเฉลี่ย 3 ปี เพียง 4.914% ต่อปีเท่านั้น ในกรณีผู้กู้ประสงค์ทําประกันชีวิตเพื่อคุ้มครองวงเงินสินเชื่อตามเกณฑ์ที่ธนาคารกําหนด
ทั้งนี้ ภายใต้แคมเปญดังกล่าวผู้กู้จะต้องได้รับอนุมัติและจัดทํานิติกรรมสัญญาให้แล้วเสร็จภายในวันที่ 30 ธันวาคม 2564 โดยสามารถติดต่อยื่นกู้ที่สาขาธนาคารออมสินทุกแห่งทั่วประเทศได้ตั้งแต่บัดนี้ หรือศึกษารายละเอียดได้ที่เว็บไซต์ธนาคารออมสิน www.gsb.or.th , facebook : GSB Society หรือสอบถามข้อมูลเพิ่มเติมที่ GSB Contact Center โทร.1115.
รัฐบาลไทย-ข่าวทำเนียบรัฐบาล-ข่าวดี 'อสม.' อยากมีบ้าน ธอส. จัดให้! สินเชื่อบ้านอยู่ดีมีสุขครอบครัว อสม. ผ่อนเริ่มต้น 2,900 บ./เดือน
วันศุกร์ที่ 18 มีนาคม 2565
ข่าวดี 'อสม.' อยากมีบ้าน ธอส. จัดให้! สินเชื่อบ้านอยู่ดีมีสุขครอบครัว อสม. ผ่อนเริ่มต้น 2,900 บ./เดือน
.....
ธนาคารอาคารสงเคราะห์ หรือ ธอส. เตรียมวงเงิน 500 ล้านบาท จัดทํา "โครงการบ้านอยู่ดีมีสุขครอบครัว อสม." เพื่อให้อาสาสมัครสาธารณสุขประจําหมู่บ้าน หรือ อสม. ที่มีที่ดินปลอดภาระหนี้ ก่อสร้างบ้าน วงเงินกู้ต่อรายไม่เกิน 700,000 บาท อัตราดอกเบี้ย 1.99% ต่อปี (4 ปีแรก) ระยะเวลาการกู้สูงสุด 40 ปี กรณีกู้ 700,000 บาท ผ่อนชําระเริ่มต้นเพียง 2,900 บาทต่อเดือน
.
สามารถยื่นขอสินเชื่อได้ตั้งแต่บัดนี้เป็นต้นไป ฟรีค่าธรรมเนียม 4 ประเภท ประกอบด้วย ค่าธรรมเนียมการยื่นกู้ ค่าประเมินราคาหลักประกัน ค่าจดทะเบียนสิทธิและนิติกรรม และค่าจดทะเบียนนิติกรรมจํานอง เพียงยื่นกู้และทํานิติกรรมภายในวันที่ 30 ธ.ค. 66
.
สมาชิก อสม. ที่ต้องการขอสินเชื่อดังกล่าว สามารถลงทะเบียนแสดงความจํานงที่ประธานกลุ่ม อสม. ในแต่ละพื้นที่ และสอบถามรายละเอียดเพิ่มเติมได้ที่ G H Bank Call Center โทร. 0-2645-9000 หรือที่ ธอส. ทุกสาขาทั่วประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รปอ.วรวรรณ เป็นประธานคณะทำงานร่วมการประชุมคณะทำงาน เพื่อขับเคลื่อนบันทึกความเข้าใจ ว่าด้วยการยกระดับขีดความสามารถในการแข่งขันของภาคอุตฯ ครั้งที่5-1/2565
วันอังคารที่ 5 เมษายน 2565
รปอ.วรวรรณ เป็นประธานคณะทํางานร่วมการประชุมคณะทํางาน เพื่อขับเคลื่อนบันทึกความเข้าใจ ว่าด้วยการยกระดับขีดความสามารถในการแข่งขันของภาคอุตฯ ครั้งที่5-1/2565
การประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 5-1/2565
รปอ.วรวรรณ เป็นประธานคณะทํางานร่วมการประชุมคณะทํางาน เพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 5-1/2565
วันนี้ (4 เมษายน 2565) นางวรวรรณ ชิตอรุณ รองปลัดกระทรวงอุตสาหกรรม และนายศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นประธานคณะทํางานร่วม
ในการประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 5-1/2565
โดยมีนายเดชา จาตุธนานันท์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้แทนจากหน่วยงานที่เกี่ยวข้อง ร่วมด้วย ผ่านระบบออนไลน์โปรแกรม Zoom
โดยที่ประชุมได้รับทราบถึงความคืบหน้าการดําเนินการ โครงการนําร่องสาธิตการใช้แผงโซลาร์เซลล์ปลดระวางเพื่อสร้างประโยชน์ต่อชุมชน (Solar Module Second Life for Better Life) การตรวจคัดกรองแผงปลดระวางและระบบสาธิต Second-life PV การจัดทํา (ร่าง) มาตรฐานแผงเซลล์แสงอาทิตย์มือสอง และการจัดการซากแผงเซลล์โซลาร์เซลล์อย่างครบวงจรด้วยการรีไซเคิลเพื่อหมุนเวียนเป็นวัตถุดิบในภาคอุตสาหกรรม (Solar Cells : Recycle to Reborn) และได้ร่วมกันพิจารณาถึงกําหนดการในการบรรจุโครงการนําร่องฯ ภายใต้งาน BCG Business Forum ที่จะจัดขึ้นในช่วงเดือนตุลาคม 2565
__________________
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect)
วันอังคารที่ 23 พฤศจิกายน 2564
ปลัดฯ กอบชัย เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect)
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect)
ปลัดฯ กอบชัย เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect)
วันนี้ (23 พฤศจิกายน 2564) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect) โดยมี นางลักษณ์สุภา ประภาวัต นายกสมาคมการค้าคลัสเตอร์เครื่องสําอางไทย และนายกฤษณ์ แจ้งจรัส อุปนายกสมาคมการค้าคลัสเตอร์เครื่องสําอางไทย มาเป็นวิทยากรบรรยายในหัวข้อ "นวัตกรรมกับการอยู่รอดของธุรกิจในยุคโควิด-19 (กลุ่มเครื่องสําอาง) ณ ห้องประชุม 2 ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting
โดยกิจกรรมดังกล่าว จัดขึ้นเพื่อให้ผู้ประกอบการเกิดความตระหนักถึงความสําคัญในการประยุกต์ใช้งานวิจัยเทคโนโลยีและนวัตกรรม มาปรับใช้ในการเพิ่มมูลค่าผลิตภัณฑ์และการต่อยอดสู่เชิงพาณิชย์ การปรับเปลี่ยนจากผลิตสินค้าโภคภัณฑ์ เป็นผลิตสินค้าเชิงนวัตกรรม พร้อมทั้งยกระดับขีดความสามารถของ SMEs ดั้งเดิมให้กลายเป็น Smart SMEs ที่สามารถผลิตสินค้าและบริการที่มีมูลค่าเพิ่มที่สูงขึ้น และสอดรับกับความต้องการของผู้บริโภคในปัจจุบัน
รัฐบาลไทย-ข่าวทำเนียบรัฐบาล-PM and UNSG Special Envoy on Myanmar agree to push forward for peaceful solutions to Myanmar situation
วันอังคารที่ 18 มกราคม 2565
PM and UNSG Special Envoy on Myanmar agree to push forward for peaceful solutions to Myanmar situation
PM and UNSG Special Envoy on Myanmar agree to push forward for peaceful solutions to Myanmar situation
January 17, 2022, at 1330hrs, at the Purple Room, Thai Khu Fah Building, Government House,Ms. Noeleen Heyzer,Special Envoy of the UN Secretary-General on Myanmar, paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed Ms. Heyzer, and expressed confidenceonher experiencesand knowledge on Thailand and the region, asshewas earlier appointedExecutive SecretaryofUNESCAPfor 7 years. Thailand stands ready to cooperate and support the mission of theUNSG Special Envoy on Myanmar.
TheSpecial Envoy of the UN Secretary-General on Myanmarwas pleased to meet with the Prime Minister, and expressed concern over the Myanmar situation on which she endorses resolution by the peaceful means. She also commended the Thai Government’s active role in pushing forward peacebuildingin Myanmar andseeking progress inASEAN’s“Five-Point Consensus”.Withthe Prime Minister’s knowledge and understanding on the Myanmar situation,shewould be pleased to listen tohis suggestion, and cooperate with the Thai Government on Myanmar peace building process.
The Prime Ministeraffirmed Thailand’s commitment to support and engagewith mechanisms of the UN and ASEAN in finding peaceful solutions to the situation in Myanmar. Nevertheless,Myanmar's problemsarecomplex, andthorough understanding on the country’s history and ethnicbackgroundis neededto gradually address the situation and build trust with theMyanmar's leader.Thailand has closely followed up on the Myanmar situation from the very start, and is of the view that the most important thing now is to end violence andresume peace talk.The country also stands ready toprovide assistance to Myanmarpeople without discrimination throughfacilitating the delivery ofmedical andhumanitarian support.
The Prime Minister also affirmedThailand’s long-standing experienceson humanitarian assistance, and has set the “humanitarian area”along the border under strict COVID-19 preventive measures and practices. The Myanmar Persons Fleeing Unrest (MPFU)would only be returned on a voluntary basis. The global community may rest assured that the Thai agenciesprovides assistancetoMPFUbased on international humanitarian principles.
Both parties also discussedconstructiveand peaceful solution to the Myanmar situation for thesafety of the people of Myanmar.
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 24 พฤศจิกายน 2564 เวลา 17.00 น. สามารถสัญจรผ่านได้ 7 สายทาง
วันพุธที่ 24 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจําวันที่ 24 พฤศจิกายน 2564 เวลา 17.00 น. สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 24 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 24 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม สามารถสัญจรผ่านได้ 7 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อําเภอสองพี่น้อง จังหวัดสุพรรณบุรี น้ําท่วม 30 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วม 15 เซนติเมตร (ช่วง กม. ที่ 0+200 - 0+800)
5. สายทาง สพ.014 สะพานบางซอ อําเภอสองพี่น้อง จังหวัดสุพรรณบุรี น้ําท่วม 5 เซนติเมตร (ช่วง กม. ที่ 0+100 - 0+200)
6. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วม 5 เซนติเมตร (ช่วง กม. ที่ 0+000 - 0+363)
7. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 25 เซนติเมตร (ช่วง กม. ที่ 2+550 - 3+150)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-กรมการปกครองยกเลิกการเรียกสำเนาบัตรประชาชน-ทะเบียนบ้าน
วันจันทร์ที่ 13 ธันวาคม 2564
กรมการปกครองยกเลิกการเรียกสําเนาบัตรประชาชน-ทะเบียนบ้าน
วันจันทร์ที่ 13 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
เว็บไซต์ราชกิจจานุเบกษาเผยแพร่ประกาศกรมการปกครอง เรื่อง ยกเลิกการเรียกสําเนาบัตรประจําตัวประชาชนและสําเนาทะเบียนบ้าน สําหรับการขออนุมัติ อนุญาต จดทะเบียน จดแจ้ง หรือดําเนินการใด ๆ ตามกฎหมายที่อยู่ในความรับผิดชอบของกรมการปกครอง จะไม่มีการเรียกสําเนาบัตรประจําตัวประชาชนและสําเนาทะเบียนบ้านจากผู้ยื่นคําขอ หากจําเป็นต้องใช้เจ้าหน้าที่ผู้รับคําขอจะเป็นผู้จัดทําสําเนาเอกสารเอง โดยไม่ให้เรียกเก็บค่าใช้จ่ายจากการทําสําเนาเอกสารจากผู้ขอ เว้นแต่กรณี มอบอํานาจให้บุคคลอื่นดําเนินการแทน ผู้รับมอบอํานาจจะต้องยื่นสําเนาบัตรประจําตัวประชาชนของผู้มอบอํานาจที่มีการลงนามรับรองสําเนาถูกต้องด้วย เพื่ออํานวยความสะดวกและลดค่าใช้จ่ายแก่ประชาชน โดยมีผลบังคับใช้แล้ว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันศุกร์ที่ 3 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564
️️อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 2 ก.ย.64 จํานวน 900 คน
- ฉีดไปแล้ว 14,300 คน
- ต้องฉีดอีก 18,700 คน
#โครงการกระจายวัคซีนทางเลือก
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-​PM discloses key outcomes of cabinet meeting
วันพุธที่ 1 มิถุนายน 2565
​PM discloses key outcomes of cabinet meeting
​PM discloses key outcomes of cabinet meetin
May 30, 2022, at 13.22 hrs, following the weekly cabinet meeting, Prime Minister and Defense Minister Gen. Prayut Chan-o-cha disclosed about some of the outcomes the cabinet meeting.
The cabinet approved interest subsidy scheme for sugarcane farmers. The scheme will support farmers under the Bank for Agriculture and Agricultural Cooperatives (BAAC)’s 3-year soft loan scheme (2022-2024), worth 2 billion Baht/year (the total of 6 billion Baht), for solving drought problem and purchasing agricultural machinery. The Government will subsidize 3% of the interest rate. The Prime Minister also disclosed that Agri – Map will be used to enhance sugarcane farming efficiency. The cabinet also approved amendment of the regulation of Cane and Sugar Board on registration of sugarcane institutions to streamline operation and enhance competitiveness.
The cabinet agreed with Ministry of Culture’s proposal to declare August 12 of each year as “National Thai Textile Day” on occasion of the 90th birthday anniversary of Her Majesty Queen Sirikit, the Queen Mother on August 12, 2022. The declaration of “National Thai Textile Day” is aimed to remember Her Majesty’s great contributions and endless benevolence on promotion of Thai textile and local textile production and design in every province, which has created employment and generated revenues of the local people, leading to their better livelihood. The use of Thai traditional textiles has also contributed to the conservation of national culture and local wisdom in textiles and helped promote Thai textiles in the international markets.
รัฐบาลไทย-ข่าวทำเนียบรัฐบาล-บีโอไอ ร่วมกับ อินฟอร์มา มาร์เก็ตส์ ร่วมเปิดงานซับคอนไทยแลนด์ 2022 (SUBCON Thailand 2022)
วันพฤหัสบดีที่ 19 พฤษภาคม 2565
บีโอไอ ร่วมกับ อินฟอร์มา มาร์เก็ตส์ ร่วมเปิดงานซับคอนไทยแลนด์ 2022 (SUBCON Thailand 2022)
บีโอไอ ร่วมกับ อินฟอร์มา มาร์เก็ตส์ ร่วมเปิดงานซับคอนไทยแลนด์ 2022 (SUBCON Thailand 2022)
วันที่ 18 พฤษภาคม 2565 นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) นายภานุวัฒน์ ตริยางกูรศรี รองปลัดกระทรวงอุตสาหกรรม นายมนู เลียวไพโรจน์ ประธาน อินฟอร์มา มาร์เก็ตส์ ประเทศไทย ร่วมเปิดงานซับคอนไทยแลนด์ 2022 (SUBCON Thailand 2022) งานแสดงเทคโนโลยีเครื่องจักรกลและอุตสาหกรรมรับช่วงการผลิตเพื่อการจัดซื้อชิ้นส่วนที่ใหญ่ที่สุดในอาเซียน มุ่งแสดงศักยภาพอุตสาหกรรมรับช่วงการผลิตและการจับคู่ระหว่างผู้ผลิตชิ้นส่วนอุตสาหกรรมและผู้ประกอบการรายใหญ่หรือผู้ซื้อ ส่งเสริมการผลิตของผู้ผลิตชิ้นส่วนไทย สร้างโอกาสการต่อยอดธุรกิจระหว่างผู้ประกอบการไทยกับบริษัทผู้ซื้อจากทั่วโลก โดยงานจัดขึ้นตั้งแต่วันที่ 18 – 21 พฤษภาคม 2565 ณ ศูนย์นิทรรศการและการประชุมไบเทค บางนา กรุงเทพฯ
รัฐบาลไทย-ข่าวทำเนียบรัฐบาล-โชว์เฟอร์แท็กซี่ซึ้งใจ ลุงตู่ รมว.เฮ้ง ส่งทีมมอบถุงยังชีพให้ถึงมือ แบ่งเบาภาระไม่ทิ้งใครไว้ข้างหลัง
วันศุกร์ที่ 6 สิงหาคม 2564
โชว์เฟอร์แท็กซี่ซึ้งใจ ลุงตู่ รมว.เฮ้ง ส่งทีมมอบถุงยังชีพให้ถึงมือ แบ่งเบาภาระไม่ทิ้งใครไว้ข้างหลัง
โชว์เฟอร์แท็กซี่ซึ้งใจ ลุงตู่ รมว.เฮ้ง ส่งทีมมอบถุงยังชีพให้ถึงมือ แบ่งเบาภาระไม่ทิ้งใครไว้ข้างหลัง
เมื่อวันที่6สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นายสุรชัยชัยตระกูลทองผู้ช่วยรัฐมนตรีประจํากระทรวงแรงงานลงพื้นที่มอบถุงยังชีพที่ภาคเอกชนร่วมสนับสนุนให้กระทรวงแรงงานนําไปช่วยเหลือครอบครัวแท็กซี่ที่ได้รับความเดือดร้อนจากผลกระทบโควิด-19ผ่านมูลนิธิเพื่อคนขับรถแท็กซี่จํานวน2,000ชุดโดยมีนายวิฑูรย์แนวพานิชนายกสมาคมการค้าเครือข่ายแท็กซี่ไทยเป็นผู้รับมอบเพื่อนําไปแจกจ่ายให้กับครอบครัวของคนขับรถแท็กซี่ที่ได้รับความเดือดร้อนจากผลกระทบโควิด-19ณสหกรณ์แท็กซี่สยามจํากัดถนนนวลจันทร์ระหว่าง27-29โครงการสุรีย์พร46/172แขวงคลองกุ่มเขตบึงกุ่มกรุงเทพมหานครโดยนายสุรชัยกล่าวว่ารัฐบาลโดยท่านนายกรัฐมนตรีพล.อ.ประยุทธ์จันทร์โอชาได้เล็งเห็นถึงความลําบากและให้ความห่วงใยพี่น้องอาชีพอิสระเช่นคนขับรถแท็กซี่หาบเร่แผงลอยมอเตอร์ไซค์รับจ้างขับรถสามล้ออาชีพธุรกิจกลางคืนอย่างพนักงานเสิร์ฟนักร้องนักดนตรีที่ได้รับผลกระทบจากมาตรการล็อคดาวน์ในพื้นที่ควบคุมสูงสุดจากการแพร่ระบาดของโควิด-19
นายสุรชัยกล่าวต่อว่าในวันนี้ท่านสุชาติชมกลิ่นรัฐมนตรีว่าการกระทรวงแรงงานได้เห็นความลําบากและมีความห่วงใยพี่น้องคนขับแท็กซี่ที่ได้รับผลกระทบจากโควิด-19จึงมอบหมายให้ผมลงพื้นที่เพื่อมามอบถุงยังชีพซึ่งประกอบด้วยข้าวสารบะหมี่กึ่งสําเร็จรูปน้ําดื่มปลากระป๋องที่ภาคเอกชนอย่างบริษัทสหพัฒนพิบูลจํากัดบริษัทไทยเบฟเวอเรจจํากัดบริษัทไทยยูเนี่ยนกรุ๊ปจํากัดและบริษัทฮาตาริร่วมสนับสนุนให้กระทรวงแรงงานนําไปช่วยเหลือครอบครัวแท็กซี่ที่ได้รับความเดือดร้อนจากผลกระทบโควิด-19ผ่านประธานมูลนิธิเพื่อคนขับรถแท็กซี่ซึ่งจากการลงพื้นที่ได้พูดคุยและให้กําลังใจพี่น้องคนขับแท็กซี่ขอให้มั่นใจว่ารัฐบาลและกระทรวงแรงงานโดยท่านนายกรัฐมนตรีจะไม่ทิ้งใครไว้ข้างหลัง
ด้านนายวิฑูรย์แนวพานิชนายกสมาคมการค้าเครือข่ายแท็กซี่ไทยกล่าวว่าผมและพี่น้องคนขับแท็กซี่รู้สึกซาบซึ้งใจที่ทางรัฐบาลโดยท่านพล.อ.ประยุทธ์จันทร์โอชาเห็นความเดือดร้อนของพวกเราจึงได้ให้กระทรวงแรงงานโดยท่านรัฐมนตรีสุชาติชมกลิ่นดูแลเยียวยาผู้ประกอบอาชีพอิสระให้ได้สมัครมาตรา40เพื่อให้ได้รับเงินเยียวยาจากรัฐรวมทั้งในวันนี้ท่านได้ส่งผู้ช่วยรัฐมนตรีมามอบถุงยังชีพด้วยตนเองให้แก่พี่น้องคนขับแท็กซี่จํานวน2,000ถุงซึ่งสิ่งของเหล่านี้ได้รับการสนับสนุนจากภาคเอกชนและทางมูลนิธิจึงได้ส่งข่าวผ่านช่องทางต่างๆเพื่อให้พี่น้องสมาชิกแท็กซี่มารับถุงยังชีพตามเจตนารมย์ของท่านสุชาติชมกลิ่นรัฐมนตรีแรงงานเพื่อบรรเทาผลกระทบอย่างเร่งด่วนพี่น้องแท็กซี่ที่มารับสิ่งของต่างซาบซึ้งใจและฝากขอบคุณท่านนายกรัฐมนตรีที่ระลึกถึงพวกเขาสามารถช่วยบรรเทาความเดือดร้อนได้ในเบื้องต้นทั้งนี้คนขับแท็กซี่ฝากขอบคุณที่เป็นกําลังใจให้ในครั้งนี้
+++++++++++++++++++
กองเผยแพร่และประชาสัมพันธ์
6สิงหาคม2564
รัฐบาลไทย-ข่าวทำเนียบรัฐบาล-สธ.แจง "ยาฟาวิพิราเวียร์" มีเพียงพอ กระจายต่อเนื่องทุกสัปดาห์ ช่วง 1-2 สัปดาห์ที่ผ่านมา มีการใช้ยามากขึ้น อาจทำให้การบริหารจัดการยาบางพื้นที่ไม่คล่องตัว
วันจันทร์ที่ 28 มีนาคม 2565
สธ.แจง "ยาฟาวิพิราเวียร์" มีเพียงพอ กระจายต่อเนื่องทุกสัปดาห์ ช่วง 1-2 สัปดาห์ที่ผ่านมา มีการใช้ยามากขึ้น อาจทําให้การบริหารจัดการยาบางพื้นที่ไม่คล่องตัว
รองปลัดกระทรวงสาธารณสุข แจง "ยาฟาวิพิราเวียร์" มีคงเหลือทั่วประเทศ 22.87 ล้านเม็ด ทุกจังหวัดยังมียาคงเหลือในคลังยา สัปดาห์นี้จะกระจายยาเพิ่มอีก 15 ล้านเม็ด แต่บางพื้นที่มีจํานวนผู้ติดเชื้อเพิ่มมากขึ้นจึงทําให้การบริหารจัดการยาไม่คล่องตัว
รองปลัดกระทรวงสาธารณสุข แจง "ยาฟาวิพิราเวียร์" มีคงเหลือทั่วประเทศ22.87 ล้านเม็ด ทุกจังหวัดยังมียาคงเหลือในคลังยา สัปดาห์นี้จะกระจายยาเพิ่มอีก 15 ล้านเม็ด แต่บางพื้นที่มีจํานวนผู้ติดเชื้อเพิ่มมากขึ้นจึงทําให้การบริหารจัดการยาไม่คล่องตัว หากโรงพยาบาลมีแนวโน้มยาจะไม่พอใช้ แจ้งขอเพิ่มเติมจากสํานักงานสาธารณสุขจังหวัดได้ โดยแนวทางการใช้ยาให้เป็นไปตามแนวทางการรักษาของกรมการแพทย์ ซึ่งที่ผ่านมาในเขตสุขภาพที่ 4, 5, 6 รวม 24 จังหวัด พบมีผู้ป่วยที่ต้องใช้ยาเพียง 26%
วันนี้ (28 มีนาคม 2565) นพ.ธงชัย กีรติหัตถยากร รองปลัดกระทรวงสาธารณสุข กล่าวถึงกรณีมีข่าวยาฟาวิพิราเวียร์ที่ใช้รักษาผู้ป่วยโควิด 19 ไม่เพียงพอ ว่า ยืนยันขณะนี้ประเทศไทยยังมียาฟาวิพิราเวียร์เพียงพอในการดูแลผู้ป่วยโควิด 19 โดยมอบให้องค์การเภสัชกรรมเป็นผู้จัดหา ตั้งแต่ช่วงเดือนกุมภาพันธ์-เมษายน 2565องค์การเภสัชกรรมได้ผลิตและจัดหายาฟาวิพิราเวียร์เข้ามารวม128.1 ล้านเม็ด เฉพาะช่วงวันที่ 1-28 มีนาคม 2565มีการผลิตและจัดหายาแล้ว 73.9 ล้านเม็ด ส่งกระจายยาให้ทุกจังหวัดทั่วประเทศ 72.52 ล้านเม็ด ข้อมูลถึงวันที่28 มีนาคม 2565 คงเหลือยาทั่วประเทศ 22.87 ล้านเม็ด โดยพื้นที่ กทม.มียาคงเหลือมากที่สุด 5.12 ล้านเม็ดรองรับผู้ป่วยได้ 1.02 แสนราย ขณะที่จังหวัดอื่นๆ มียาคงเหลือเพียงพอรองรับผู้ป่วยเช่นกัน ทั้งนี้ ส่วนกลางมีการจัดหายา และกระจายยาให้แก่ทุกจังหวัดอย่างต่อเนื่องทุกสัปดาห์ โดยช่วงวันที่ 29 มีนาคม - 2 เมษายน 2565จะมียาอีก15 ล้านเม็ด วันที่ 3-9 เมษายน 2565 อีก 11.6 ล้านเม็ด และวันที่ 10-16 เมษายน 2565 จํานวน 20 ล้านเม็ด
"ทุกจังหวัดได้รับการกระจายยาฟาวิพิราเวียร์สําหรับใช้รักษาผู้ป่วยโควิด 19 อย่างต่อเนื่อง แต่ช่วง 1-2 สัปดาห์ที่ผ่านมาบางพื้นที่มีจํานวนผู้ติดเชื้อเพิ่มมากขึ้น จึงทําให้การบริหารจัดการยาไม่คล่องตัว หากโรงพยาบาลใดพบแนวโน้มว่ายาฟาวิพิราเวียร์จะไม่พอใช้ สามารถแจ้งไปยังสํานักงานสาธารณสุขจังหวัดเพื่อบริหารจัดการยาให้โรงพยาบาลมีใช้อย่างต่อเนื่องได้ สําหรับการใช้ยาจะเป็นไปตามแนวทางการรักษาโรคโควิด 19 ของกรมการแพทย์ ที่กําหนดโดยคณะแพทย์ผู้เชี่ยวชาญ รวมถึงหลักการใช้ยาอย่างสมเหตุสมผล หากผู้ป่วยไม่มีอาการหรือไม่มีความเสี่ยงจะไม่จําเป็นต้องได้รับยาต้านไวรัส โดยแพทย์อาจพิจารณาให้ยารักษาตามอาการหรือยาฟ้าทะลายโจร ซึ่งจากการติดตามการรักษาผู้ป่วยในเขตสุขภาพที่ 4, 5, 6 รวม 24 จังหวัด พบว่ามีผู้ป่วยที่อยู่ในเกณฑ์ต้องได้รับยาฟาวิพิราเวียร์เพียง 26% นอกจากนี้ กระทรวงสาธารณสุขยังจัดหายารักษาอื่นๆ ได้แก่ ยาเรมดิซิเวียร์ ยาโมลนูพิราเวียร์ และยาแพกซ์โลวิด เข้ามาเพิ่มเติม เพื่อให้เป็นทางเลือกสําหรับแพทย์พิจารณาในการรักษาผู้ป่วยให้เหมาะสมกับอาการและปัจจัยเสี่ยงของผู้ป่วยด้วย" นพ.ธงชัยกล่าว
********************************************** 28 มีนาคม 2565
รัฐบาลไทย-ข่าวทำเนียบรัฐบาล-ดีอีเอส ประชุมร่วมอนุฯ การพัฒนาระบบการบริหารจัดการความมั่นคงแบบองค์รวม ปูทางความร่วมมือไทย-ซาอุฯ
วันพฤหัสบดีที่ 12 พฤษภาคม 2565
ดีอีเอส ประชุมร่วมอนุฯ การพัฒนาระบบการบริหารจัดการความมั่นคงแบบองค์รวม ปูทางความร่วมมือไทย-ซาอุฯ
ดีอีเอส ประชุมร่วมอนุฯ การพัฒนาระบบการบริหารจัดการความมั่นคงแบบองค์รวม ปูทางความร่วมมือไทย-ซาอุฯ ด้านการสนับสนุนและแลกเปลี่ยนข้อมูล เฝ้าระวังและจัดการอาชญากรรมทางไซเบอร์ การจัดการเนื้อหาข่าวปลอม และฝีกอบรมด้านเทคโนโลยีสารสนเทศร่วมกัน
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะโฆษกกระทรวงดิจิทัลฯกล่าวว่าเมื่อวันที่11พ.ค. 65ได้รับมอบหมายจากนายชัยวุฒิธนาคมานุสรณ์รมว.ดีอีเอสให้เข้าร่วมประชุมกับคณะอนุกรรมาธิการศึกษาการพัฒนาระบบการบริหารจัดการความมั่นคงแบบองค์รวมเพื่อหารือเรื่องการเตรียมการด้านความมั่นคงรองรับการฟื้นฟูความสัมพันธ์ไทย-ซาอุดีอาระเบียผ่านสื่ออิเล็กทรอนิกส์
โดยการประชุมนี้จะเป็นเวทีหนึ่งเพื่อรวบรวมข้อเสนอแนะต่อการเตรียมความพร้อมของหน่วยงานที่เกี่ยวข้องและแนวทางการบริหารจัดการเพื่อเกาะติดโอกาสและผลประโยชน์ต่อชาติที่จะเกิดจากการฟื้นฟูสัมพันธภาพอันดีของสองประเทศอย่างมั่นคงและยั่งยืนหลังการเดินทางเยือนซาอุดีอาระเบียของพลเอกประยุทธ์จันทร์โอชานายกรัฐมนตรีเมื่อเดือนมกราคมที่ผ่านมา
นายเวทางค์กล่าวว่าในส่วนของความร่วมมือระหว่างไทยกับซาอุดีอาระเบียที่กระทรวงดิจิทัลฯอาจมีส่วนร่วมแบ่งเป็น2ด้านหลักได้แก่การสนับสนุนและแลกเปลี่ยนข้อมูลเพื่อเสริมสร้างความมั่นคงและความสงบเรียบร้อยของสังคมประเทศชาติได้แก่ข้อมูลด้านอาชญากรรมทางไซเบอร์และการจัดการภัยคุกคามการเฝ้าระวังเนื้อหาในอินเทอร์เน็ตและสื่อสังคมออนไลน์ การจัดการเนื้อหาข่าวปลอมการปิดกั้นเว็บไซต์ไม่เหมาะสมและละเมิดกฎหมาย
รวมทั้งกฎหมายด้านคอมพิวเตอร์และเทคโนโลยีเช่นพ.ร.บ.ว่าด้วยการกระทําความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติมพ.ร.บ.ว่าด้วยธุรกรรมทางอิเล็กทรอนิกส์พ.ศ. 2544และที่แก้ไขเพิ่มเติมพ.ร.บ.การรักษาความมั่นคงปลอดภัยไซเบอร์พ.ศ. 2562พ.ร.บ.คุ้มครองข้อมูลส่วนบุคคลพ.ศ. 2562พ.ร.บ.การพัฒนาดิจิทัลเพื่อเศรษฐกิจและสังคมพ.ศ. 2560และพ.ร.ก.ว่าด้วยการประชุมผ่านสื่ออิเล็กทรอนิกส์พ.ศ. 2563เป็นต้น
และ2.การฝึกอบรมครอบคลุมทั้งการจัดอบรมและการจัดส่งบุคลากรเข้าร่วมการอบรมด้านเทคโนโลยีสารสนเทศร่วมกัน
“ที่ผ่านมากระทรวงฯโดยศูนย์ต่อต้านข่าวปลอมได้มีส่วนช่วยเผยแพร่ข้อมูลที่ถูกต้องกรณีมีผู้นําคลิปวิดีโอนักท่องเที่ยวชาวซาอุดีอาระเบียที่เดินทางมาเยือนประเทศไทยเพิ่มขึ้นจากการส่งเสริมการท่องเที่ยวและการท่องเที่ยวเชิงสุขภาพ(Medical Tourism)โดยมีการนําไปบิดเบือนเนื้อหาและเผยแพร่ข่าวปลอมเชิงลบผ่านโซเชียล”นายเวทางค์กล่าว
นอกจากนี้กระทรวงดิจิทัลฯยังมองถึงโอกาสขยายความร่วมมืออื่นๆในด้านเทคโนโลยีกับซาอุดีอาระเบียซึ่งจากการเดินทางไปเยือนของนายกรัฐมนตรีได้เปิดประตูแห่งโอกาสด้านการค้าและการลงทุนไว้โดยปัจจุบันซาอุดีอาระเบียมีนโยบายส่งเสริมการลงทุนในต่างประเทศที่ครอบคลุมถึงด้านนวัตกรรมโทรคมนาคม
************
รัฐบาลไทย-ข่าวทำเนียบรัฐบาล-การประชุม Regional Action Group for ASEAN
วันศุกร์ที่ 18 มีนาคม 2565
การประชุม Regional Action Group for ASEAN
รมว.คลังร่วมการประชุม Regional Action Group for ASEAN  จัดโดย World Economic Forum
รมว.คลังเข้าร่วมการประชุม Regional Action Group for ASEAN ในหัวข้อ “การเตรียมตัวของอาเซียนในยุคหลังโควิด-19 โดยมุ่งเน้นความร่วมมือระหว่างภาครัฐและภาคเอกชน เพื่อพัฒนาเศรษฐกิจดิจิทัลในภูมิภาคอาเซียน” (Preparing for ASEAN’s Post COVID Era: Public-Private Collaborations on ASEAN Digital Economy) จัดโดย World Economic Forum
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงว่า รัฐมนตรีว่าการกระทรวงการคลังได้เข้าร่วมการประชุม Regional Action Group for ASEAN ในวันที่ 17 มีนาคม 2565 ผ่านสื่ออิเล็กทรอนิกส์ ร่วมกับนาย Kao Kim Hourn รัฐมนตรีประจําสํานักนายกรัฐมนตรี ราชอาณาจักรกัมพูชา และนาย Edi Prio Pambudi รัฐมนตรีช่วยว่าการกระทรวงการประสานงานด้านเศรษฐกิจ สาธารณรัฐอินโดนีเซีย และภาคธุรกิจในภูมิภาคอาเซียน ภายใต้หัวข้อ “การเตรียมตัวของอาเซียนในยุคหลังโควิด-19 โดยมุ่งเน้นความร่วมมือระหว่างภาครัฐและภาคเอกชน เพื่อพัฒนาเศรษฐกิจดิจิทัลในภูมิภาคอาเซียน” (Preparing for ASEAN’s Post COVID Era: Public-Private Collaborations on ASEAN Digital Economy) ซึ่งจัดขึ้นโดย World Economic Forum เพื่อผลักดันประเด็นที่เกี่ยวข้องกับการพัฒนาเศรษฐกิจดิจิทัลและประสานความร่วมมือระหว่างประเทศสมาชิกอาเซียนที่เป็นเจ้าภาพการประชุมระหว่างประเทศในปี 2565 ได้แก่ ประเทศไทยในฐานะเจ้าภาพการประชุมเอเปค ราชอาณาจักรกัมพูชาในฐานะเจ้าภาพการประชุมอาเซียน และสาธารณรัฐอินโดนีเซียในฐานะเจ้าภาพการประชุม G20
ในการนี้ รัฐมนตรีว่าการกระทรวงการคลังได้กล่าวปาฐกถา โดยหยิบยกแนวคิดของการประชุมกรอบรัฐมนตรีว่าการกระทรวงการคลังเอเปค ปี 2565 ในส่วนที่เกี่ยวข้องกับการใช้เครื่องมือดิจิทัลเพื่อการดําเนินงานด้านการเงินการคลัง ทั้งที่เกี่ยวกับการดําเนินมาตรการกระตุ้นเศรษฐกิจและการพัฒนาการจัดเก็บภาษี รวมทั้งการใช้เครื่องมือดิจิทัลเพื่อการชําระเงินข้ามพรมแดนและการพัฒนากรอบการกํากับดูแลสําหรับสินทรัพย์ดิจิทัลและผลิตภัณฑ์ทางการเงินดิจิทัลอื่น ๆ ซึ่งต้องอาศัยความร่วมมือระหว่างภาครัฐและภาคเอกชนเพื่อพัฒนานวัตกรรมดังกล่าวและออกแบบกรอบการกํากับดูแลที่เหมาะสม เพื่อให้ประชาชนสามารถใช้เครื่องมือดิจิทัลได้ปลอดภัยและเกิดประโยชน์สูงสุด
นอกจากนี้ ที่ประชุมได้แลกเปลี่ยนแนวคิดเกี่ยวกับการพัฒนาเศรษฐกิจดิจิทัลในภูมิภาคอาเซียน เช่น การพัฒนาโครงสร้างพื้นฐานด้านดิจิทัล การพัฒนายุทธศาสตร์เศรษฐกิจดิจิทัลของอาเซียน การจัดทําความตกลงด้านเศรษฐกิจดิจิทัลของอาเซียน การพัฒนาการเข้าถึงบริการด้านการเงิน (Financial Inclusion) การเข้าถึงเครื่องมือดิจิทัล (Digital Inclusion) การพัฒนาทักษะด้านดิจิทัล (Digital Literacy) และการใช้เครื่องมือดิจิทัลในระบบศุลกากร ภาคการสาธารณสุข และภาคการเงิน โดยเฉพาะการพัฒนาระบบการชําระเงินภายในประเทศและระหว่างประเทศ เป็นต้น
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0 2273 9020 ต่อ 3605
รัฐบาลไทย-ข่าวทำเนียบรัฐบาล-รมว.สุชาติ ร่วมคณะ นายก มอบสุขาลอยน้ำช่วยผู้ประสบอุทกภัย และพบปะให้กำลังใจอาสาสมัครแรงงานจังหวัดสิงห์บุรี
วันพุธที่ 20 ตุลาคม 2564
รมว.สุชาติ ร่วมคณะ นายก มอบสุขาลอยน้ําช่วยผู้ประสบอุทกภัย และพบปะให้กําลังใจอาสาสมัครแรงงานจังหวัดสิงห์บุรี
รมว.สุชาติ ร่วมคณะ นายก มอบสุขาลอยน้ําช่วยผู้ประสบอุทกภัย และพบปะให้กําลังใจอาสาสมัครแรงงานจังหวัดสิงห์บุรี
เมื่อวันที่20ตุลาคม2564นายสุชาติชมกลิ่นรัฐมนตรีว่าการกระทรวงแรงงานร่วมคณะพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจราชการจังหวัดสิงห์บุรีจุดแรกที่ชุมชนบางแคในใต้สะพานบางระจันตําบลบางกะบืออําเภอเมืองสิงห์บุรีจังหวัดสิงห์บุรีเพื่อตรวจติดตามสถานการณ์อุทกภัยโดยนายชัยชาญสิทธิวิรัชธรรมผู้ว่าราชการจังหวัดสิงห์บุรีรายงานสถานการณ์และตรวจเยี่ยมให้กําลังใจพร้อมมอบถุงยังชีพให้ประชาชนผู้ประสบอุทกภัยชุมชนบางแคในโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโอกาสนี้มีอาสาสมัครแรงงาน(อสร.)ของจังหวัดสิงห์บุรีจํานวน10คนพร้อมทั้งผู้ประกันตนมาตรา40เข้าร่วมต้อนรับซึ่งนายกรัฐมนตรีได้ให้กําลังใจแก่อาสาสมัครแรงงานจังหวัดสิงห์บุรีที่มาร่วมต้อนรับและมาช่วยเหลือผู้ประสบภัยซึ่งอาสาสมัครแรงงานของจังหวัดสิงห์บุรีมีจํานวน43คนมีภารกิจในการประสานการให้บริการด้านแรงงานในพื้นที่เพื่อให้ประชาชนมีงานทํามีทักษะฝีมือมีอาชีพมีรายได้ได้รับคุ้มครองและมีหลักประกันทางสังคมที่ยั่งยืนอีกด้วยปัจจุบันมีอาสาสมัครแรงงานทั่วประเทศรวมทั้งสิ้น8,110คน
นายสุชาติชมกลิ่นรัฐมนตรีว่าการกระทรวงแรงงานได้ส่งมอบสุขาลอยน้ําจํานวน5หลังแก่นายกรัฐมนตรีเพื่อส่งมอบให้แก่ผู้ว่าราชการจังหวัดสิงห์บุรีได้นําไปช่วยเหลือผู้ประสบอุทกภัยเนื่องจากหลายพื้นที่น้ําท่วมสูงติดต่อกันหลายวันชาวบ้านใช้ชีวิตด้วยความยากลําบากกระทรวงแรงงานโดยกรมพัฒนาฝีมือแรงงานได้จัดทําโครงการDSDจิตอาสาเพื่อสังคมด้วยรักและห่วงใยจากใจกระทรวงแรงงานและภาคเอกชนโดยได้รับความร่วมมือจากเครือข่ายพัฒนาฝีมือแรงงานที่สนับสนุนวัสดุอุปกรณ์ต่างๆเพื่อให้กรมพัฒนาฝีมือแรงงานได้จัดทําสุขาลอยน้ําขึ้นมาส่งมอบให้กับจังหวัดต่างๆที่ประสบอุทกภัยเพื่อนําไปช่วยเหลือพี่น้องประชาชนที่ได้รับผลกระทบจากอุทกภัยต่อไปจุดที่สองที่บริเวณวัดเฉลิมมาศเพื่อตรวจสภาพพนังกั้นน้ําริมแม่น้ําเจ้าพระยาและจุดที่สามที่วิทยาลัยเทคนิคสิงห์บุรีตําบลบางพุทธาอําเภอเมืองสิงห์บุรีจังหวัดสิงห์บุรีเพื่อเป็นประธานในพิธีเปิดโครงการ“ส่งสุขภาพดีให้คนไทยจากใจไปรษณีย์ไทย”โดยนายกรัฐมนตรีกดปุ่มปล่อยโดรนสําหรับนําจ่ายกล่องยาไปยังบ้านผู้ประสบภัย
ด้านนายสมศักดิ์พ่วงเอี่ยมประธานอาสาสมัครแรงงานจังหวัดสิงห์บุรีปัจจุบันเป็นอสร.ตําบลโพชนไก่อําเภอบางระจันกล่าวว่าขอบคุณท่านนายกรัฐมนตรีและรัฐมนตรีว่าการกระทรวงแรงงานที่ลงพื้นที่มาพบปะให้กําลังใจอาสาสมัครแรงงานและนําถุงยังชีพสุขาลอยน้ํามามอบให้เพื่อช่วยชาวบ้านที่ได้รับความเดือดร้อนในวันนี้
สําหรับสถานการณ์อุทกภัยในจังหวัดสิงห์บุรีปัจจุบันมีน้ําท่วมขังใน3อําเภอได้แก่อินทร์บุรีเมืองและพรหมบุรีได้รับความเสียหาย10ตําบล46หมู่บ้านประชาชนได้รับความเดือดร้อน5,149ครัวเรือนสถานการณ์ในปัจจุบันระดับน้ําเลดลงแล้ว
+++++++++++++++++++
กองเผยแพร่และประชาสัมพันธ์
20ตุลาคม2564
รัฐบาลไทย-ข่าวทำเนียบรัฐบาล-รัฐบาลอนุมัติ 9,000 ล้านให้โครงการเราเที่ยวด้วยกัน
วันเสาร์ที่ 29 มกราคม 2565
รัฐบาลอนุมัติ 9,000 ล้านให้โครงการเราเที่ยวด้วยกัน
วันเสาร์ที่ 28 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นเศรษฐกิจภาคการท่องเที่ยว โดยอนุมัติโครงการเราเที่ยวด้วยกัน พร้อมกรอบวงเงิน 9,000 ล้านบาท ระยะเวลาดําเนินโครงการตั้งแต่ ก.พ.- ก.ค.65 โดยรัฐบาลสนับสนุนค่าโรงแรมที่พักร้อยละ 40 แต่ไม่เกิน 3,000 บาท/ห้อง/คืน คนละไม่เกิน 10 ห้อง จํานวน 2 ล้านสิทธิ และบัตรค่าโดยสารเครื่องบินอีก 6 แสนสิทธิ เพื่อให้ประชาชนเดินทางท่องเที่ยวเกิดการใช้จ่าย สร้างรายได้หมุนเวียน แก่ผู้ประกอบการธุรกิจท่องเที่ยวภายในประเทศหลังจากได้รับผลกระทบจากการแพร่ระบาดของโรคโควิด-19 มาเป็นเวลานาน นอกจากนี้ ยังได้ปรับรายละเอียดโครงการทัวร์เที่ยวไทย จาก 1 ล้านสิทธิ เหลือ 2 แสนสิทธิ และขยายระยะเวลาจากเดิมสิ้นสุด ก.พ. เป็น พ.ค.65 เนื่องจากสถานการณ์ยังไม่เหมาะต่อการเดินทางเป็นหมู่คณะ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดมหาดไทย สั่งการผู้ว่าฯ 26 จังหวัดชายแดน สปป.ลาว กัมพูชา และเมียนมา เฝ้าระวังตรวจตราป้องกันการลักลอบนำน้ำมันเชื้อเพลิงจากประเทศไทยออกไปจำหน่ายยังต่างประเทศ
วันอังคารที่ 17 พฤษภาคม 2565
ปลัดมหาดไทย สั่งการผู้ว่าฯ 26 จังหวัดชายแดน สปป.ลาว กัมพูชา และเมียนมา เฝ้าระวังตรวจตราป้องกันการลักลอบนําน้ํามันเชื้อเพลิงจากประเทศไทยออกไปจําหน่ายยังต่างประเทศ
ปลัดมหาดไทย สั่งการผู้ว่าฯ 26 จังหวัดชายแดน สปป.ลาว กัมพูชา และเมียนมา เฝ้าระวังตรวจตราป้องกันการลักลอบนําน้ํามันเชื้อเพลิงจากประเทศไทยออกไปจําหน่ายยังต่างประเทศ หากพบการกระทําความผิดให้ดําเนินการตามกฎหมายอย่างเด็ดขาด
วันนี้ (17 พ.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ด้วยขณะนี้ ราคาน้ํามันเชื้อเพลิงในตลาดโลกเกิดภาวะผันผวน และพบว่ามีหลายประเทศ เริ่มมีภาวะขาดแคลนน้ํามันเชื้อเพลิง
นายสุทธิพงษ์ จุลเจริญ ปลัดกระทรวงมหาดไทย กล่าวว่า เพื่อเป็นการป้องกันการลักลอบนําน้ํามันเชื้อเพลิงจากประเทศไทยออกไปจําหน่ายยังต่างประเทศโดยผิดกฎหมาย จึงได้สั่งการไปยังผู้ว่าราชการจังหวัดที่มีพื้นที่ติดกับชายแดนสาธารณรัฐประชาธิปไตยประชาชนลาว ราชอาณาจักรกัมพูชา และสาธารณรัฐแห่งสหภาพเมียนมา รวม 26 จังหวัด ได้แก่ จังหวัดเชียงราย พะเยา น่าน อุตรดิตถ์ เลย หนองคาย บึงกาฬ นครพนม มุกดาหาร อํานาจเจริญ อุบลราชธานี ศรีสะเกษ สุรินทร์ บุรีรัมย์ สระแก้ว จันทบุรี ตราด ระนอง ชุมพร ประจวบคีรีขันธ์ เพชรบุรี ราชบุรี กาญจนบุรี ตาก แม่ฮ่องสอน และจังหวัดเชียงใหม่ บูรณาการกําลังหน่วยงานบังคับใช้กฎหมายที่เกี่ยวข้อง ทั้งพนักงานฝ่ายปกครอง สมาชิกกองอาสารักษาดินแดน ทหาร ตํารวจ กรมสรรพสามิต และกรมศุลกากร ในระดับพื้นที่ เฝ้าระวัง ตรวจตรา ป้องกันการลักลอบนําน้ํามันเชื้อเพลิงจากประเทศไทยออกไปจําหน่ายยังต่างประเทศโดยผิดกฎหมาย หากพบการกระทําความผิดให้ดําเนินการตามกฎหมายอย่างเด็ดขาด และให้เพิ่มมาตรการลาดตระเวนและตรวจตราตามแนวชายแดน ทั้งตามจุดผ่านแดนบริเวณชายแดนและในช่องทางอื่นที่สามารถจะขนส่งน้ํามันเชื้อเพลิงออกไปภายนอกประเทศได้ พร้อมประชาสัมพันธ์สร้างการรับรู้เชิงรุกให้ผู้ประกอบการน้ํามันเชื้อเพลิงในพื้นที่ปฏิบัติตามมาตรการป้องกันการนําน้ํามันเชื้อเพลิงในประเทศออกไปจําหน่ายยังประเทศเพื่อนบ้านโดยผิดกฎหมาย
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นอกจากนี้ ให้ผู้ว่าราชการจังหวัดทั้ง 26 จังหวัดได้กําชับเจ้าหน้าที่ที่เกี่ยวข้องบูรณาการร่วมกันตรวจสอบปริมาณน้ํามันเชื้อเพลิงในกรณีที่ผู้ประกอบการได้รับอนุญาตให้ขนส่งออกไปภายนอกประเทศให้ถูกต้องตามที่ได้รับอนุญาต พร้อมทั้งกําชับกํานัน ผู้ใหญ่บ้าน ช่วยกันสอดส่อง ดูแล และขอความร่วมมือพี่น้องประชาชนในชุมชน/หมู่บ้าน ช่วยกันสอดส่อง ดูแล หากพบพฤติการณ์น่าสงสัยเกี่ยวกับการลักลอบนําน้ํามันเชื้อเพลิงจากประเทศไทยออกไปจําหน่ายยังต่างประเทศโดยผิดกฎหมาย ให้รีบแจ้งนายอําเภอในพื้นที่ทราบโดยทันที หรือแจ้งสายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-รองข้าวณัฏฐกิตติ์ เร่งติดตามงานโครงการเพิ่มศักยภาพและปรับปรุงสภาพเมล็ดพันธุ์ของ ศมข.สุโขทัย ตั้งเป้าเสริมการผลิตเมล็ดพันธุ์ 5,000 ตัน/ปี
วันศุกร์ที่ 3 ธันวาคม 2564
รองข้าวณัฏฐกิตติ์ เร่งติดตามงานโครงการเพิ่มศักยภาพและปรับปรุงสภาพเมล็ดพันธุ์ของ ศมข.สุโขทัย ตั้งเป้าเสริมการผลิตเมล็ดพันธุ์ 5,000 ตัน/ปี
รองข้าวณัฏฐกิตติ์ เร่งติดตามงานโครงการเพิ่มศักยภาพและปรับปรุงสภาพเมล็ดพันธุ์ของ ศมข.สุโขทัย ตั้งเป้าเสริมการผลิตเมล็ดพันธุ์ 5,000 ตัน/ปี
นายณัฏฐกิตติ์ ของทิพย์ รองอธิบดีกรมการข้าว เดินทางมาศูนย์เมล็ดพันธุ์ข้าวสุโขทัย เพื่อตรวจติดตามงานก่อสร้างอาคารปรับปรุงสภาพเมล็ดพันธุ์ ตามโครงการเพิ่มศักยภาพและปรับปรุงสภาพเมล็ดพันธุ์ของศูนย์เมล็ดพันธุ์ข้าว โดยมี นายพนม แผลงฤทธิ์ ผู้อํานวยการศูนย์เมล็ดพันธุ์ข้าวสุโขทัย พร้อมด้วยเจ้าหน้าที่ให้การต้อนรับ ณ ศูนย์เมล็ดพันธุ์ข้าวสุโขทัย จังหวัดสุโขทัย
นายณัฏฐกิตติ์​ เปิดเผยว่า พลเอกประยุทธ์ จันทร์โอชา นายกรัฐมนตรี มีความเป็นห่วงพี่น้องชาวนาไทย สืบเนื่องจากปัญหาการแพร่ระบาดของเชื้อไวรัส Covid-19 ที่ส่งผลให้การดํารงชีวิตของเกษตรกรชาวนาไทยได้รับผลกระทบอย่างกว้างขวาง โดยเฉพาะเมล็ดพันธุ์ข้าวที่ใช้ในการเพาะปลูก กระทรวงเกษตรและสหกรณ์ โดย ดร.เฉลิมชัย ศรีอ่อน รัฐมนตรีว่าการกระทรวงเกษตรสหกรณ์ และนายทองเปลว กองจันทร์ ปลัดกระทรวงเกษตรและสหกรณ์ จึงได้มีบัญชาให้กรมการข้าวเร่งติดตามความก้าวหน้าการดําเนินงานตามโครงการเพิ่มศักยภาพและปรับปรุงสภาพเมล็ดพันธุ์ของศูนย์เมล็ดพันธุ์ข้าว ที่กรมการข้าวจัดให้มีขึ้นเพื่อยกระดับการผลิตเมล็ดพันธุ์ให้เพิ่มมากขึ้นและเพียงพอต่อความต้องการของพี่น้องชาวนา
รองอธิบดีกรมการข้าว กล่าวต่อไปว่า จากโครงการดังกล่าว ศูนย์เมล็ดพันธุ์ข้าวสุโขทัย ได้รับการปรับปรุง/เพิ่มเติมจํานวน 3 กิจกรรม คือ 1.ชุดเครื่องชั่งบรรจุ พร้อมระบบจัดเรียงแบบอัตโนมัติ ประจําโรงงานปรับปรุงสภาพเมล็ดพันธุ์ โรงงานเพิ่มศักยภาพ ที่จะเข้ามาช่วยเสริมศักยภาพการบรรจุเมล็ดพันธุ์จากเดิมที่สามารถบรรจุได้ 25 ตัน/วัน เพิ่มขึ้นเป็น 45 ตัน/วัน (การทํางาน 7 ชม./วัน)​ 2. ปรับปรุงระบบไฟฟ้าควบคุมเครื่องจักร พร้อมอุปกรณ์ ประจําโรงงานปรับปรุงสภาพเมล็ดพันธุ์ โรงงานเพิ่มศักยภาพ ให้เกิดความทันสมัยและทดแทนระบบเดิมที่การใช้งานมานานกว่า 20 ปี และ 3.งานจ้างก่อสร้างอาคารปรับปรุงสภาพเมล็ดพันธุ์ โรงงานใหม่ และจัดซื้อ/ติดตั้งเครื่องจักรอุปกรณ์เพื่อการปรับปรุงสภาพเมล็ดพันธุ์ โรงงานใหม่ โดยการก่อสร้างคืบหน้าไปแล้วกว่า 80% ซึ่งคาดว่าจะเร่งให้แล้วเสร็จภายในเดือนธันวาคม 2564 นอกจากนี้โครงการดังกล่าวได้มีการติดตั้งแผงโซล่าเซลล์เพิ่มบริเวณโรงงาน เพื่อช่วยแบ่งเบาและลดภาระค่าใช้จ่ายด้านไฟฟ้า ซึ่งจะเป็นการลดต้นทุนการผลิตเมล็ดพันธุ์ ทําให้ราคาเมล็ดพันธุ์ในอนาคตถูกลง
ทั้งนี้ทั้ง 3 กิจกรรมจะเข้ามาช่วยเสริมศักยภาพการผลิตเมล็ดพันธุ์ให้ศูนย์เมล็ดพันธุ์ข้าวสุโขทัย จากเดิมได้ 4,000 ตัน/ปี เป็น 5,000ตัน/ปี
รัฐบาลไทย-ข่าวทำเนียบรัฐบาล-นายกฯ ชมผลงานเกษตรกร โชว์ผลงาน Smart Farmer ในโครงการ 1 จังหวัด 1 โครงการ 1 หลักสูตร ย้ำรัฐบาลมุ่งแก้ไขปัญหาความยากจนให้กับประชาชน แบบพุ่งเป้าและ ครอบคลุมทุกมิติ
วันอังคารที่ 22 กุมภาพันธ์ 2565
นายกฯ ชมผลงานเกษตรกร โชว์ผลงาน  Smart Farmer  ในโครงการ 1 จังหวัด 1 โครงการ 1 หลักสูตร  ย้ํารัฐบาลมุ่งแก้ไขปัญหาความยากจนให้กับประชาชน แบบพุ่งเป้าและ ครอบคลุมทุกมิติ
นายกฯ ชมผลงานเกษตรกร โชว์ผลงาน  Smart Farmer  ในโครงการ 1 จังหวัด 1 โครงการ 1 หลักสูตร  ย้ํารัฐบาลมุ่งแก้ไขปัญหาความยากจนให้กับประชาชน แบบพุ่งเป้าและ ครอบคลุมทุกมิติ ให้เกิดผลเป็นรูปธรรมโดยเร็ว
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (22 ก.พ.65) เวลา 08.50 น.ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายสุชาติ ชมกลิ่น รัฐมนตรีว่าการกระทรวงแรงงาน เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การแสดงผลงานการฝึกอบรมฝีมือแรงงานโดยใช้เทคโนโลยี IoT เพื่อยกระดับแรงงานภาคเกษตรให้เป็น Smart Farmer ภายใต้โครงการ 1 จังหวัด 1 โครงการ 1 หลักสูตร ตามนโยบายนายกรัฐมนตรีที่ต้องการพัฒนาศักยภาพกําลังแรงงานทุกกลุ่มผ่านกลไก ประชารัฐ และช่วยเหลือเกษตรกรที่ได้รับผลกระทบจากโควิด-19 ส่งเสริมการมีงานทํา ่มีอาชีพ มีรายได้ และมีความเป็นอยู่ที่ดี โดยเน้น Upskill และ Reskill ให้แก่แรงงาน โดยตั้งเป้าเพิ่มทักษะทั่วประเทศกว่า 1,500 คน โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายดิสทัต โหตระกิตย์ เลขาธิการนายกรัฐมนตรี คณะผู้บริหารกระทรวงแรงงาน ประกอบด้วย นายบุญชอบ สุทธมนัสวงษ์ ปลัดกระทรวงแรงงาน ร่วมประชาสัมพันธ์ครั้งนี้ด้วย
โอกาสนี้ นายกรัฐมนตรีทดสอบระบบการให้น้ําแปลงเกษตรผ่านระบบ IoT ด้วยแท็บเล็ต เพื่อควบคุมการให้น้ําแปลงเกษตรของกลุ่มวิสาหกิจชุมชน น้า&หลานฟาร์ม แบบ Real time ผ่านกล้อง CCTV โดยมีนางญาณกร จันทหาร ผู้นํากลุ่มวิสาหกิจชุมชน น้า&หลาน ฟาร์ม จังหวัดขอนแก่น และนางสาวจิราภา สัมมา ผู้ผ่านการฝึกอบรมจากกรมพัฒนาฝีมือแรงงาน นําเสนอข้อมูลผลสําเร็จจากการดําเนินโครงการที่ได้นําเทคโนโลยี IoT ไปใช้ในการประกอบอาชีพปลูกผักออแกนิค ซึ่งได้ส่งเสริมและให้โอกาสแก่แรงงานคืนถิ่นที่กลับภูมิลําเนา และเกษตรกรที่ประกอบอาชีพเดิมอยู่แล้ว จะได้รับการฝึกอบรมการใช้เทคโนโลยีชั้นสูงเพื่อการเกษตร สามารถสร้างงาน สร้างรายได้เดือนละกว่า 25,000 บาท ช่วยเพิ่มรายได้จากการเพาะปลูกแบบเดิม 30-50% สร้างความมั่นคงทางอาหาร สร้างงาน สร้างรายได้อย่างยั่งยืน ทั้งนี้ นายกรัฐมนตรีย้ําให้ดําเนินการฝึกอบรมนําไปสู่ความยั่งยืนให้ประชาชนประกอบอาชีพได้อย่างแท้จริง สร้างอาชีพ และรายได้ ใช้การตลาดนําการผลิต
นายกรัฐมนตรี ยังเน้นย้ําถึงนโยบายสําคัญของรัฐบาลขณะนี้ที่มุ่งการดําเนินการแก้ไขปัญหาความยากจนให้กับประชาชนแบบพุ่งเป้าที่ครอบคลุมทุกมิติทั้งมิติสุขภาพ มิติความเป็นอยู่ มิติการศึกษา มิติรายได้ และมิติการเข้าถึงบริการภาครัฐ ให้เกิดผลเป็นรูปธรรมโดยเร็ว
—————-
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมเจ้าท่าเตรียมความพร้อม รักษาความปลอดภัยทางน้ำ จัดเรือให้บริการฟรี สำหรับประชาชนที่เข้าร่วมกิจกรรมวันพ่อแห่งชาติ
วันเสาร์ที่ 4 ธันวาคม 2564
กรมเจ้าท่าเตรียมความพร้อม รักษาความปลอดภัยทางน้ํา จัดเรือให้บริการฟรี สําหรับประชาชนที่เข้าร่วมกิจกรรมวันพ่อแห่งชาติ
และพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เนื่องในวันที่ 5 ธันวาคม 2564 เป็นวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการนี้พระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี จะเสด็จพระราชดําเนินไปทรงประกอบพิธีวางศิลาฤกษ์แท่นฐานพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ บริเวณพื้นที่สนามม้านางเลิ้งเดิม
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่า กระทรวงคมนาคม มีหน้าที่ในการดูแลรักษาความปลอดภัยและการสัญจรทางน้ํา ได้จัดเจ้าหน้าที่อํานวยความสะดวก ณ ท่าเทียบเรือต่างๆในแม่น้ําเจ้าพระยาและคลองแสนแสบ โดยจัดเรือข้ามฟากให้บริการจํานวน 2 เส้นทาง ได้แก่
1) เส้นทางฝั่งแม่น้ําเจ้าพระยา กรมเจ้าท่าให้บริการเรือข้ามฟากฟรี 3 ท่าเรือสําหรับประชาชนฝั่งธนบุรี ที่จะข้ามไปฝั่งท้องสนามหลวง ได้แก่ ท่าช้าง - ท่าเรือวัดระฆัง - ท่าเรือวัดอรุณ ตั้งแต่เวลา 06.00 - 20.00 น. เรือข้ามฟากเอกชน ให้บริการ 3 เส้นทาง ได้แก่ ท่าเรือวังหลัง - ท่าพระจันทร์ เวลา 06.00 - 18.00 น. ท่าเรือวัดระฆัง - ท่าช้าง เวลา 06.00 - 18.00 และท่าวังหลัง - ท่ามหาราช เวลา 10.00 - 20.00 น. ในส่วนเรือด่วนเจ้าพระยา ให้บริการจากท่าน้ํานนทบุรี ถึง ท่าเรือวัดราชสิงขร ในวันที่ 5 ธันวาคม 2564 (วันพ่อแห่งชาติ) เวลา 12.00 - 17.00 ทุก 60 นาที และวันจันทร์ที่ 6 ธันวาคม 2564 (วันหยุดชดเชยวันพ่อแห่งชาติ) เวลา 08.00 - 17.00 น.
2) เส้นทางฝั่งคลองแสนแสบ ให้บริการตั้งแต่ท่าเรือประตูน้ํา - ท่าเรือผ่านฟ้าลีลาศ ในวันที่ 5 - 6 ธันวาคม 2564 ตั้งแต่เวลา 12.00 - 18.00 น. สําหรับอุทยานเฉลิมพระเกียรติฯ ร.9 ที่ในหลวงและพระราชินี จะทรงเสด็จไปทําพิธีวางศิลาฤกษ์ฯ มีเนื้อที่ทั้งหมด 279 ไร่ ถือเป็นแหล่งเรียนรู้งานตามพระราชดําริ ภายใต้แนวคิด “สวนแห่งความสุข และความยั่งยืน” ทั้งยังสร้างเป็นสวนสาธารณะเพื่อมอบให้แก่ประชาชนได้ใช้ประโยชน์ พร้อมเทิดพระเกียรติพระบาทสมเด็จ พระบรมราชนกาธิเบศร มหาภูมิพลอดุลยเดช มหาราช บรมนาถบพิตร หรือในหลวงรัชกาลที่ 9 ซึ่งจะเปิดให้ประชาชนได้เข้าชมและใช้บริการในปี 2567
ทั้งนี้ กรมเจ้าท่า กระทรวงคมนาคม และหน่วยงานอื่น ๆ ที่เกี่ยวข้องได้จัดเตรียมความพร้อมในการอํานวยความสะดวกด้านการคมนาคม ด้านความปลอดภัย และมาตรการทางด้านสาธารณสุข ในการป้องกันการแพร่ระบาดของโรคติดเชื้อไวรัส COVID-19 เพื่อรองรับประชาชนที่จะมาเข้าร่วมพิธีฯ และเฝ้าทูลละอองธุลีพระบาทรับเสด็จฯ โดย กรมเจ้าท่า ขอเชิญชวนประชาชนที่สนใจร่วมเป็นส่วนหนึ่งในประวัติศาสตร์ เข้าร่วมพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันอาทิตย์ ที่ 5 ธันวาคม 2564 ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เวลา 16.00 น. โดยขอให้ร่วมกิจกรรมด้วยความปลอดภัยตามมาตรการทางสาธารณสุขอย่างเคร่งครัดต่อไป
รัฐบาลไทย-ข่าวทำเนียบรัฐบาล-ครม. ไฟเขียว ให้รัฐวิสาหกิจซื้อวัคซีน “ซิโนฟาร์ม” ฉีดให้พนักงาน - ลูกจ้างในสังกัดได้
วันพุธที่ 10 พฤศจิกายน 2564
ครม. ไฟเขียว ให้รัฐวิสาหกิจซื้อวัคซีน “ซิโนฟาร์ม” ฉีดให้พนักงาน - ลูกจ้างในสังกัดได้
....
ที่ประชุม ครม. (9 พ.ย.) เห็นชอบให้หน่วยงานรัฐวิสาหกิจที่มีความพร้อมสามารถจัดหาวัคซีนซิโนฟาร์ม จากกรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ เป็นต้น เพื่อเสริมสร้างภูมิคุ้มกันหมู่ให้แก่พนักงานและลูกจ้างในสังกัด ตามระเบียบและงบประมาณของรัฐวิสาหกิจ โดยมีผลใช้บังคับตั้งแต่วันที่ 14 มิ.ย. 64 เป็นต้นไป ครอบคลุมรัฐวิสาหกิจ 58 แห่ง รวมพนักงานและลูกจ้างทั้งสิ้น 261,464 คน
.
สําหรับอัตราค่าใช้จ่ายจะคํานวณจากราคาวัคซีนซิโนฟาร์มที่ราชวิทยาลัยจุฬาภรณ์กําหนดไว้ จํานวน 2 เข็ม x จํานวนพนักงานและลูกจ้างที่ประสงค์ขอรับวัคซีน ซึ่งในปี 2564 มีรัฐวิสาหกิจ 40 แห่ง ที่มีความจําเป็นเร่งด่วน จัดหาวัคซีนให้พนักงานและลูกจ้างที่ประสงค์ฉีดวัคซีนแล้ว 117,677 คน
และในปี 2565 - 2568 จํานวน 2 เข็ม x จํานวนพนักงานและลูกจ้างของรัฐวิสาหกิจ ทั้งหมด 261,464 คน จากรัฐวิสาหกิจทั้งหมด 58 แห่ง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พม. จัดประชุม คกก.ผู้สูงอายุแห่งชาติฯ ช่วยผู้สูงอายุด้วยเงินกู้ประกอบอาชีพปลอดดอกเบี้ยกว่า 56 ล้านบาท พร้อมเห็นชอบ นายแผน วรรณเมธี เป็นผู้สูงอายุแห่งชาติ 2565
วันจันทร์ที่ 7 มีนาคม 2565
พม. จัดประชุม คกก.ผู้สูงอายุแห่งชาติฯ  ช่วยผู้สูงอายุด้วยเงินกู้ประกอบอาชีพปลอดดอกเบี้ยกว่า 56 ล้านบาท พร้อมเห็นชอบ นายแผน วรรณเมธี เป็นผู้สูงอายุแห่งชาติ 2565
พม. จัดประชุม คกก.ผู้สูงอายุแห่งชาติฯ  ช่วยผู้สูงอายุด้วยเงินกู้ประกอบอาชีพปลอดดอกเบี้ยกว่า 56 ล้านบาท พร้อมเห็นชอบ นายแผน วรรณเมธี เป็นผู้สูงอายุแห่งชาติ 2565
วันนี้ (7 มี.ค. 65) เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 1/2565ผ่านระบบ Video Conference เพื่อขับเคลื่อนนโยบายการดําเนินงานด้านผู้สูงอายุของประเทศไทย โดยมีนางสุจิตรา พิทยานรเศรษฐ์อธิบดีกรมกิจการผู้สูงอายุ และผู้แทนหน่วยงานที่เกี่ยวข้องเข้าร่วมประชุม ณ ห้องประชุม ชั้น 8 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า ตั้งแต่วันที่ 1 ตุลาคม 2564 – 31 มกราคม 2565 กองทุนผู้สูงอายุได้ช่วยเหลือผู้สูงอายุ จํานวน 1,933 คน ด้วยการสนับสนุนเงินทุนกู้ยืมเพื่อการประกอบอาชีพ โดยไม่คิดดอกเบี้ย เป็นเงิน 56,605,700 บาท อีกทั้งสนับสนุนโครงการเพื่อการพัฒนาทักษะและคุณภาพชีวิตผู้สูงอายุในชุมชน จํานวน 88 โครงการ เป็นเงิน 10,603,746 บาท
ที่ประชุมรับทราบข้อเสนอเชิงนโยบายจากการประชุมสมัชชาผู้สูงอายุระดับชาติ ปี 2564 ภายใต้แนวคิด “สังคมสูงวัยคนไทยอายุยืน” ประกอบด้วย ประเด็นที่ 1 การเสริมทักษะอาชีพใหม่หรืออาชีพทางเลือก และรายได้ของผู้สูงอายุในประเทศไทย และ ประเด็นที่ 2 ระบบและกลไกการบูรณาการบริการสังคมและสุขภาพเพื่อการพัฒนาผู้สูงอายุไทยนอกจากนี้ ที่ประชุมได้เห็นชอบการประกาศสดุดีเกียรติคุณยกย่องให้นายแผน วรรณเมธี อายุ 99 ปี 1 เดือน เป็นผู้สูงอายุแห่งชาติ ประจําปีพุทธศักราช 2565